Uwanja wa michezo wa Orlando ni uwanja unaotumika kwa michezo mbalimbali huko Soweto kitongoji cha Johannesburg kilichopo Gauteng nchini Afrika Kusini. Ni uwanja wa nyumbani wa klabu ya mpira wa miguu ijulikanayo kwa jina la {Orlando Pirates}, timu mashuhuri ya soka ambayo hucheza katika Ligi kuu ya soka ya {Afrika Kusini}. Uwanja huu hapo awali ulijengwa na Chama cha soka cha {Johannesburg Bantu} ambapo ulikuwa na uwezo wa kukaa watu wapatao elfu ishirini na nne (24,000) ambapo matengenezo yaligharimu kiasi cha £37,500. Ulifunguliwa na Waziri wa maendeleo ya Bantu, MC de Wet Nel na (Ian Maltz) ambaye kwa wakati huo alikuwa Meya wa Johannesburg mnamo tarehe 2 Mei 1959. Mnamo mwaka 1978, timu ya Soka ya Orlando ilimchukua (Phil Venter) ambaye alikuwa mchezaji mweupe wa kwanza wa Shirikisho la soka Kitaifa kuichezea timu ya watu weusi. Badae alijiunga na mchezaji mwingine mweupe aitwaye (Keith Broad). Mnamo mwaka 1995, Uwanja huo ulikuwa mwenyeji katika mazishi ya Kigogo wa African National Congress ajulikanaye kama Joe Slovo, na pia yale ya Walter Sisulu yaliyotokea mnamo mwaka 2003 ambapo Thabo Mbeki, Nelson Mandella, Joaquim Chissano wa Mozambique, Robert Mugabe wa Zimbabwe, na Pakalitha Mosisili wa Lesotho alikuwa miongoni mwa waombolezaji walioshiriki.